જે દિવસે હોઠને હોઠનુ સાનિધ્ય મળ્યું હતું એ પળ નીલયને યાદ આવી ગઈ. સ્ત્રીનો એ પ્રથમ સ્પર્શ હતો. એક રોમાંચ છલકાઇ ગયો નિલયના સમગ્ર અસ્તિત્વમાં, રોમ રોમ આકંઠ તરસથી અનુષાને ઝંખવા લાગ્યુ. જિંદગીમાં શેની અધુરપ હતી એ તેને સમજાવા લાગ્યું. ફરી પાછું આખું જગત જીવવા જેવું લાગવા માંડ્યુ. હાથમાં રહેલા મોબાઇલના કીબોર્ડ પર ક્યારે નિલયની આંગળીઓ ફરવા લાગી અને અનુષાને ક્યારે whatsapp થઈ ગયો એ નિલયને જ ખબર ન રહી.